arnastofnun/IGC-2024 huggingface dataset:
S-721/2019

Mál þetta, sem þingfest var og dómtekið fimmtudaginn 13. febrúar sl., er höfðað með ákæru lögreglustjórans í Vestmannaeyjum þann 28. nóvember sl., á hendur S-x-x S-x-x,, fyrir líkamsárás með því að hafa að kvöldi miðvikudagsins 21. febrúar 2018 að [...] í Vestmannaeyjum veist að A slegið hann hnefahöggum í hnakka og í andlit en af árásinni hlaut A mar á hnakka og glóðarauga á hægra auga.

(Mál nr. 319-2018-693)

Telst þetta varða við 1. mgr. 217. gr. almennra hegningarlaga nr. 19/1940 með síðari breytingum.

Þess er krafist að ákærði verði dæmdur til refsingar og til greiðslu alls sakarkostnaðar.

Ákærði mætti ekki við þingfestingu málsins þrátt fyrir lögmæta birtingu ákæru í Lögbirtingablaði þann 30. desember sl., ásamt fyrirkalli þar sem þess var getið að málið kynni að verða dæmt að ákærða fjarstöddum. Málið var því tekið til dóms samkvæmt 161. gr. laga nr. 88/2008 um meðferð sakamála Um málavexti vísast til ákæruskjals. Sannað er að ákærði hefur gerst sekur um þá háttsemi sem honum er gefin að sök í ákæru og þar þykir rétt færð til refsiákvæða. Ákærði hefur með háttsemi sinni unnið sér til refsingar.

Samkvæmt framlögðu sakavottorði hefur ákærði ekki áður sætt refsingu.

Refsing ákærða er hæfilega ákveðin fangelsi í 30 daga. Að virtum atvikum máls þykir rétt að fresta fullnustu refsingarinnar og skal sá hún falla niður að liðnum tveimur árum haldi ákærði almennt skilorð 57. gr. almennra hegningarlaga nr. 19/1940, með áorðnum breytingum.

Ekkert sakarkostnaðaryfirlit hefur verið lagt fram í máli þessu, skv. 2. mgr. 234. gr. laganr. 88/2008 um meðferð sakamála, en meðal gagna málsins liggur reikningur að fjárhæð 4.404 kr. vegna læknisvottorðs sem lögregla aflaði við rannsókn málsins. Með vísan til 1. mgr. 235. gr., sbr. 1. mgr. 233. gr. framangreindra laga verður ákærða gert að greiða þennan kostnað, enda telst hann til sakarkostnaður í skilningi laganna. S-kk-nf G. G-kk-nf héraðsdómari kveður upp dóm þennan.

D Ó M S O R Ð:

Ákærði, S-x-x S-x-x, sæti fangelsi í 30 daga, en fresta skal fullnustu refsingarinnar og skal hún falla niður að liðnum tveimur árum haldi ákærði almennt skilorð 57. gr. almennra hegningarlaga nr. 19/1940, með áorðnum breytingum.

Ákærði greiði allan sakarkostnað 4.404 krónur.

S-kk-nf G. G-kk-nf
S-10/2020

I

Mál þetta, sem þingfest var og dómtekið mánudaginn 3. febrúar 2020, er höfðað með ákæru lögreglustjórans á Vestfjörðum dagsettri 10. janúar sl., á hendur „J-kk-þgf L-x-x J-kk-þgf, kt. 000000- 0000, [...][...], fyrir umferðarlagabrot, með því að hafa mánudaginn 11. nóvember 2019, ekið bifreiðinni PD- 192, norður Hafnarstræti á Flateyri, undir áhrifum áfengis (vínandamagn í blóði mældist 0,86‰), uns lögreglan stöðvaði akstur hans á bifreiðaplani N1.

Telst þetta varða við 1., sbr. 2. mgr. 49. gr., sbr. 1. mgr. 95. gr. umferðarlaga nr. 77/2019.

Þess er krafist að ákærði verði dæmdur til refsingar, til sviptingar ökuréttar skv. 99. og 101. gr. nefndra umferðarlaga og greiðslu alls sakarkostnaðar.“

II

Ákærði mætti ekki við þingfestingu málsins þrátt fyrir lögmæta birtingu ákæru þann 17. janúar sl., ásamt fyrirkalli þar sem þess var getið að málið kynni að verða dæmt að ákærða fjarstöddum. Málið var því tekið til dóms samkvæmt 161. gr. laga nr. 88/2008 um meðferð sakamála.

Um málavexti vísast til ákæruskjals. Sannað er að ákærði hefur gerst sekur um þá háttsemi sem honum er gefin að sök í ákæru. Brot ákærða átti sér stað 11. nóvember 2019, en ný umferðarlög tóku gildi 1. janúar 2020. Í 1. mgr. 2. gr. almennra hegningarlaga nr. 19/1940 segir að hafi refislöggjöf breytst frá því að verknaður var framinn og til þess er dómur gengur skuli dæma eftir nýrri lögum, bæði um refsinæmi verknaðar og refsingu. Við þessum atriðum hefur ekki verið hróflað frá því sem áður var, með hinum nýrri umferðarlögum, sem vísað er til í ákæruskjali, og þykir háttsemi ákærða þar rétt færð til refsiákvæða. Ákærði hefur með háttsemi sinni unnið sér til refsingar. Samkvæmt framlögðu sakavottorði dagsettu 10. janúar 2010, hefur ákærði nú í annað sinn ítrekað gerst brotlegur við ákvæði umferðarlaga er varða ölvunar- eða vímuefnaakstur. Með hliðsjón af því, sakarefni málsins og dómvenju þykir refsing ákærða hæfilega ákveðin fangelsi í 30 daga.

Með vísan til 99. og 101 gr. umferðarlaga nr. 77/2019 er ákærði sviptur ökurétti ævilangt frá birtingu dóms þessa að telja.

Með vísan til 235. gr. laga nr. 88/2008 um meðferð sakamála ber að dæma ákærða til greiðslu alls sakarkostnaðar, sem samkvæmt yfirliti lögreglu nemur 36.498 krónum.

B-kvk-nf I-kvk-nf dómstjóri kveður upp dóm þennan.

Dómsorð:

Ákærði, J-kk-nf L-kk-nf J-kk-nf, sæti fangelsi í 30 daga.

Ákærði, er sviptur ökurétti ævilangt frá birtingu dóms þessa að telja.

Ákærði greiði 36.498 krónur í sakarkostnað.

B-kvk-nf I-kvk-nf
S-34/2020

Dómur

I

Mál þetta, sem þingfest var og dómtekið föstudaginn 27. mars sl., er höfðað með ákæru lögreglustjórans á Vestfjörðum þann 11. febrúar sl., á hendur „X, kt. 0000000000, […], […], Fyrir eftirtalin brot: a. fíkniefnalagabrot, með því að hafa, nýársnótt 2020, haft í fórum sínum, á veitingahúsinu Edinborg við Aðalstræti 7 á Ísafirði, 5,58 grömm af maríhúana og 3 ecstasytöflur, sem lögregla fann við líkamsleit á honum. (31420202) b. fíkniefnalagabrot, með því að hafa, miðvikudaginn 22. janúar 2020, haft í fórum sínum, í herbergi sínu að […], 0,47 grömm af maríhúana og 1,02 grömm af kannabisstönglum, sem lögregla fann við húsleit. (3142020275) c. hótanir og fíkniefnalagabrot, með því að hafa fimmtudaginn 16. janúar 2020, á heimili sínu að […], dregið upp hníf og hótað […] sínum, A, kt. 0000000000, lífláti, sem var til þess fallið að vekja hjá A ótta um líf sitt og velferð og á sama tíma haft í fórum sínum 3 ecstasytöflur, sem lögregla fann við öryggisleit er ákærði var handtekinn og færður á lögreglustöð. (3142020182)

Telst þetta varða við 2., sbr. 5. og 6. gr. laga um ávana og fíkniefni nr. 65/1974, sbr. lög nr. 13/1985 og lög nr. 68/2001, og 1. og 2. gr., sbr. 1. mgr. 14. gr. reglugerðar um ávana og fíkniefni og önnur eftirlitsskyld efni nr. 233/2001, sbr. rgl. nr. 789/2010 og 513/2012 og hótunarbrotið við 233. gr. almennra hegningarlaga nr. 19/1940.

Þess er krafist að ákærði verði dæmdur til refsingar og greiðslu alls sakarkostnaðar.

Þá er krafist upptöku á 1,02 grömmum af kannabisstönglum, 6,05 grömmum af maríhúana og 6 ecstasytöflum, með vísan til 6. mgr. 5. gr. laga nr. 65/1974, og 2. mgr. 14. gr. reglugerðar nr. 233/2001, ásamt síðari breytingum.

II

Ákærði mætti ekki við þingfestingu málsins þrátt fyrir lögmæta birtingu ákæru þann 20. mars sl., ásamt fyrirkalli þar sem þess var getið að málið kynni að verða dæmt að ákærða fjarstöddum. Málið var því tekið til dóms samkvæmt heimild í 161. gr. laga nr. 88/2008 um meðferð sakamála.

Um málavexti vísast til ákæruskjals. Sannað er að ákærði hefur gerst sekur um þá háttsemi sem honum er gefin að sök í ákæru og þar þykir rétt færð til refsiákvæða. Ákærði hefur með háttsemi sinni unnið sér til refsingar. Samkvæmt framlögðu sakavottorði, dagsettu 9. mars sl., var ákærði dæmdur til tveggja mánaða fangelsisvistar 12 febrúar sl. fyrir brot gegn lögum ávana og fíkniefni nr. 65/1974. Brot þau sem ákærði er nú fundinn sekur um eru framin fyrir uppkvaðningu áðurgreinds dóms og verður ákærða því nú dæmdur hegningarauki, með vísan til 78. gr. almennra hegningarlaga nr. 19/1940. Með hliðsjón af framangreindu, sakarefni málsins, dómvenju og 77. gr. almennra hegningarlaga þykir refsing ákærða hæfilega ákveðin fangelsi í tvo mánuði.

Þá sæti ákærði, með vísan til lagaákvæða í ákæruskjali, upptöku á haldlögðum fíkniefnum, svo sem nánar greinir í dómsorði. Engan sakarkostnað leiddi af máli þessu.

B-kvk-nf I-kvk-nf dómstjóri kveður upp dóm þennan.

Dómsorð:

Ákærði, X, sæti fangelsi í tvo mánuði.

Ákærði sæti upptöku á haldlögðum 1,02 grömmum af kannabisstönglum, 6,05 grömmum af maríhúana og 6 ecstasytöflum.

B-kvk-nf I-kvk-nf
S-6/2020

I

Mál þetta, sem þingfest var og dómtekið mánudaginn 3. febrúar 2020, er höfðað með ákæru lögreglustjórans á Vestfjörðum þann 10. janúar sl., á hendur „W-x-x T-x-x N-x-x, kt. 000000- 0000, [...], [...], fyrir fíkniefnalagabrot, með því að hafa, aðfaranótt laugardagsins 12. október 2019, haft í fórum sínum, til söludreifingar, á veitingahúsinu [...] við [...] á [...], 0,56 grömm af amfetamíni, 52,38 grömm af hassi, 0,64 grömm af kókaíni, 5,93 grömm af maríhúana og 4 ecstasy- töflur, sem lögregla fann í bakpoka hans er ákærði var handtekinn.

Telst þetta varða við 2., sbr. 5. og 6. gr. laga um ávana- og fíkniefni nr. 65/1974, sbr. lög nr. 13/1985 og lög nr. 68/2001, og 1. og 2. gr., sbr. 1. mgr. 14. gr. reglugerðar um ávana- og fíkniefni og önnur eftirlitsskyld efni nr. 233/2001, sbr. rgl. nr. 789/2010 og 513/2012.

Þess er krafist að ákærði verði dæmdur til refsingar og greiðslu alls sakarkostnaðar.

Þá er krafist upptöku á 0,56 grömmum af amfetamíni, 52,38 grömmum af hassi, 0,64 grömmum af kókaíni, 5,93 grömmum af maríhúana og 4 ecstasy- töflum, með vísan til 6. mgr. 5. gr. laga nr. 65/1974, og 2. mgr. 14. gr. reglugerðar nr. 233/2001, ásamt síðari breytingum.“

II

Ákærði mætti ekki við þingfestingu málsins þrátt fyrir lögmæta birtingu ákæru þann 22. janúar sl., ásamt fyrirkalli þar sem þess var getið að málið kynni að verða dæmt að ákærða fjarstöddum. Málið var því tekið til dóms samkvæmt 161. gr. laga nr. 88/2008 um meðferð sakamála.

Um málavexti vísast til ákæruskjals. Sannað er að ákærði hefur gerst sekur um þá háttsemi sem honum er gefin að sök í ákæru og þar þykir rétt færð til refsiákvæða. Ákærði hefur með háttsemi sinni unnið sér til refsingar. Samkvæmt framlögðu sakavottorði dagsettu 9. janúar 2020 hefur ákærði einu sinni sætt skilorðsbundinni ákærufrestun. Refsing ákærða er hæfilega ákveðin fangelsi í tvo mánuði. Að virtum atvikum máls þykja ekki efni til að skilorðsbinda refsinguna.

Með vísan til lagaákvæða í ákæru sæti ákærði upptöku á 0,56 grömmum af amfetamíni, 52,38 grömmum af hassi, 0,64 grömmum af kókaíni, 5,93 grömmum af maríhúana og 4 ecstasy- töflum.

Engan sakarkostnað leiddi af máli þessu.

B-kvk-nf I-kvk-nf dómstjóri kveður upp dóm þennan.

Dómsorð:

Ákærði, W-x-x T-x-x N-x-x, sæti fangelsi í tvo mánuði.

Upptæk eru gerð til ríkissjóðs, 0,56 grömm af amfetamíni, 52,38 grömm af hassi, 0,64 grömm af kókaíni, 5,93 grömm af maríhúana og 4 ecstasy- töflur.

B-kvk-nf I-kvk-nf
S-256/2019

Dómur

Mál þetta höfðaði lögreglustjórinn á Vesturlandi með ákæru 1. nóvember 2019 á hendur ákærðu, L-kvk-þgf K-kvk-þgf, kt...., Ólafsbraut 2, Snæfellsbæ. Málið var dómtekið 17. janúar 2020.

Í ákæruskjali segir að málið sé höfðað gegn ákærðu fyrir „umferðarlagabrot með því að hafa mánudaginn 28. október 2019 ekið bifreiðinni AY224 svipt ökuréttindum á Snæfellsnesvegi við Mýrar í Grundarfjarðarbæ þar sem lögreglan stöðvaði aksturinn.

Telst þetta varða við 1. mgr. 48. gr., sbr. 1. mgr. 100. gr. umferðarlaga nr. 50/1987, með síðari breytingum.

Þess er krafist að ákærða verði dæmdur til refsingar.“

Fyrirkall á hendur ákærðu var birt henni 21. nóvember 2019. Við þingfestingu málsins 17. janúar 2020 sótti ákærða ekki þing og var málið þá dómtekið að kröfu ákæruvaldsins samkvæmt 1. mgr. 161. gr. laga um meðferð sakamála nr. 88/2008. Með vísan til þeirrar lagagreinar þykir mega jafna útivist ákærðu til játningar hennar, enda fer sú niðurstaða ekki í bága við gögn málsins. Brot ákærðu telst því sannað og réttilega heimfært til laga í ákæruskjali.

Samkvæmt framlögðu sakavottorði ákærðu, dagsettu 1. nóvember 2019, á ákærða sakaferil að baki sem nær aftur til ársins 2012, meðal annars fyrir að aka svipt ökurétti. Við ákvörðun refsingar hér er við það miðað að ákærða hafi nú gerst sek um að aka svipt ökurétti í þriðja sinn. Með hliðsjón af framangreindu og dómvenju þykir refsing ákærðu hæfilega ákveðin fangelsi í 30 daga.

Engan sakarkostnað leiddi af rannsókn og rekstri málsins.

G-kk-nf S-kk-nf, aðstoðarmaður dómara, kveður upp dóm þennan.

DÓMSORÐ:

Ákærða,L-kvk-nf K-kvk-nf, sæti fangelsi í 30 daga.

G-kk-nf S-kk-nf
S-271/2019

Dómur

Mál þetta höfðaði lögreglustjórinn á Vesturlandi með ákæru 12. nóvember 2019 á hendur ákærða, S-kk-þgf E. H-kk-þgf, kt...., óstaðsettum í hús í Reykjavík. Málið var dómtekið 17. janúar 2020.

Í ákæruskjali segir að málið sé höfðað gegn ákærða fyrir „umferðarlagabrot með því að hafa laugardaginn 9. nóvember 2019 ekið bifreiðinni ANL47 sviptur ökuréttindum á bifreiðastæði við N1, Brúartorgi 1 í Borgarnesi, þar sem lögreglan hafði afskipti af ákærða.

Telst þetta varða við 1. mgr. 48. gr., sbr. 1. mgr. 100. gr. umferðarlaga nr. 50/1987, með síðari breytingum.

Þess er krafist að ákærði verði dæmdur til refsingar og til greiðslu alls sakarkostnaðar.“

Fyrirkall á hendur ákærða var birt honum 13. janúar 2020. Við þingfestingu málsins 17. sama mánaðar sótti ákærði ekki þing og var málið þá dómtekið að kröfu ákæruvaldsins samkvæmt 1. mgr. 161. gr. laga um meðferð sakamála nr. 88/2008. Með vísan til þeirrar lagagreinar þykir mega jafna útivist ákærða til játningar hans, enda fer sú niðurstaða ekki í bága við gögn málsins. Brot ákærða telst því sannað og réttilega heimfært til laga í ákæruskjali.

Samkvæmt framlögðu sakavottorði ákærða, dagsettu 12. nóvember 2019, á ákærði nokkurn sakaferil að baki sem nær aftur til ársins 2009, og hefur hann hlotið nokkra fangelsisdóma, meðal annars fyrir að aka sviptur ökurétti. Við ákvörðun refsingar hér er því við það miðað að ákærði hafi nú gerst sekur um að aka sviptur ökurétti í fimmta sinn. Með hliðsjón af framangreindu og dómvenju þykir refsing ákærða hæfilega ákveðin fangelsi í 3 mánuði.

Engan sakarkostnað leiddi af rannsókn og rekstri málsins.

G-kk-nf S-kk-nf, aðstoðarmaður dómara, kveður upp dóm þennan.

DÓMSORÐ:

Ákærði,

S-kk-nf Ö-kk-nf H-kk-nf, sæti fangelsi í 3 mánuði.

G-kk-nf S-kk-nf

Engan sakarkostnað leiddi af rannsókn og rekstri málsins.

G-kk-nf S-kk-nf, aðstoðarmaður dómara, kveður upp dóm þennan.

DÓMSORÐ:

Ákærði,

S-kk-nf Ö-kk-nf H-kk-nf, sæti fangelsi í 3 mánuði.

G-kk-nf S-kk-nf
S-94/2020

Mál þetta höfðaði lögreglustjórinn á Vesturlandi með ákæru 31. mars 2020 á hendur ákærðu, H-kvk-þgf G-kvk-þgf, kt...., Hjallahlíð 19 B, Mosfellsbæ. Málið var dómtekið 30. apríl 2020.

Í ákæruskjali segir að málið sé höfðað gegn ákærðu fyrir eftirtalin brot:

1.

Fyrir umferðarlagabrot með því að hafa nokkru fyrir hádegi sunnudaginn 9. febrúar 2020 ekið bifreiðinni UGX23, svipt ökurétti og óhæf til að stjórna henni örugglega vegna áhrifa áfengis (1,33 ‰ greindist í blóðsýni), á Bjargsvegi og Borgarbraut í Borgarbyggð.

Telst þetta varða við 1. mgr. sbr. 3. mgr. 49. gr. og 1. mgr. 58. gr., hvort tveggja sbr. 95. gr. umferðarlaga nr. 77/2019.

2.

Fyrir umferðarlagabrot með því að hafa síðdegis sunnudaginn 9. febrúar 2020 ekið bifreiðinni UGX23, svipt ökurétti á Bjargsvegi í Borgarbyggð.

Telst þetta varða við 1. mgr. 58. gr., hvort tveggja sbr. 95. gr. umferðarlaga nr. 77/2019.

Þess er krafist að ákærða verði dæmd til refsingar, til greiðslu alls sakarkostnaðar og til sviptingar ökuréttar samkvæmt 99. og 101. gr. umferðarlaga nr. 77/2019.

Fyrirkall í máli þessu var birt ákærðu 22. apríl 2020. Við þingfestingu málsins 30. sama mánaðar sótti ákærða ekki þing og var málið þá dómtekið að kröfu ákæruvaldsins samkvæmt 1. mgr. 161. gr. laga um meðferð sakamála, nr. 88/2008. Með vísan til þeirrar lagagreinar þykir mega jafna útivist ákærðu til játningar hennar, enda fer sú niðurstaða ekki í bága við gögn málsins. Brot ákærðu teljast því sönnuð og réttilega heimfærð til laga í ákæruskjali.

Samkvæmt sakavottorði hefur ákærða frá árinu 2016 gengist undir fjórar lögreglustjórasáttir fyrir brot gegn umferðarlögum.

Með brotum sínum nú hefur ákærða í þriðja sinn gerst sek um akstur undir áhrifum áfengis og annað sinn akstur svipt ökurétti, en ítrekunaráhrif vegna fyrri mála hafa ekki fallið niður.

Að öllu virtu þykir refsing ákærðu hæfilega ákveðin 30 daga fangelsi.

Með vísan til þeirra lagaákvæða sem greinir í ákæru verður ákærða svipt ökurétti ævilangt.

Loks verður ákærða með vísan til. 235. gr. laga um meðferð sakamála dæmd til að greiða sakarkostnað samkvæmt yfirliti lögreglu, svo sem greinir í dómsorði.

G-kk-nf S-kk-nf, aðstoðarmaður dómara, kveður upp dóm þennan.

D Ó M S O R Ð:

Ákærða, H-kvk-nf G-kvk-nf, sæti fangelsi í 30 daga.

Ákærða er sviptur ökurétti ævilangt.

Ákærða greiði 65.364 krónur í sakarkostnað.

G-kk-nf S-kk-nf
S-151/2021

Mál þetta, sem var dómtekið 5. október sl., var höfðað með ákæru lögreglustjórans á Norðurlandi eystra, dagsettri 22. febrúar 2021, á hendur J-x-x A-x-x S-x-x, kt. [...], [...], Akureyri, „fyrir brot á ávana- og fíkniefnalögum með því að hafa aðfaranótt miðvikudagsins 11. nóvember 2020, verið með í söluskyni í vörslum sínum þegar lögreglan handtók hann í [...] á Akureyri, 18,72 grömm af amfetamíni, 38,82 grömm af kókaíni og 1,21 grömm af MDMA (ecstasy).

Telst brot þetta varða við 2. gr., sbr. 5. gr. og 6. gr. laga um ávana- og fíkniefni nr. 65/1974, með síðari breytingum og 2. gr., sbr. 14 gr. reglugerðar um ávana- og fíkniefni og önnur eftirlitsskyld efni nr. 233/2001 með síðari breytingum.

Þess er krafist að ákærði verði dæmdur til refsingar, til greiðslu alls sakarkostnaðar og til að sæta upptöku á efni því, sem lögreglan lagði hald á og tilgreind eru í efnaskrám nr. 44.846 & 44.847, samkvæmt 6. mgr. 5. gr. laga nr. 65/1974 og 2. mgr. 14. gr. reglugerðar nr. 233/2001.“

Af hálfu ákærða er krafist vægustu refsingar sem lög leyfa og að hún verði skilorðsbundin. Þá er krafist hæfilegrar þóknunar til handa skipuðum verjanda.

Ákærði hefur komið fyrir dóm og játað sök samkvæmt ákæru. Samkvæmt efnaskrám lögreglu er um að ræða 18,22 grömm af amfetamíni. Með játningu ákærða, sem ekki er ástæða til að efa að sé sannleikanum samkvæm, og gögnum málsins, er nægilega sannað að hann hafi gerst sekur um þá háttsemi sem í ákæru er lýst og þar er réttilega heimfærð til refsiákvæða, þó þannig að um er að ræða 18,22 grömm af amfetamíni. Verður lagður dómur á málið án frekari sönnunarfærslu, sbr. heimildarákvæði 164. gr. laga nr. 88/2008.

Sakaferill ákærða hefur ekki áhrif við ákvörðun refsingar. Refsing ákærða er ákveðin fangelsi í 4 mánuði en fresta skal fullnustu refsingarinnar skilorðsbundið, eins og nánar greinir í dómsorði.

Að kröfu ákæruvalds, og með vísan til 5. gr. og 6. gr. laga um ávana- og fíkniefni nr. 65/1974 skal ákærði sæta upptöku á þeim efnum er í dómsorði greinir.

Að kröfu ákæruvalds og með vísan til dómsniðurstöðu verður ákærði dæmdur til greiðslu sakarkostnaðar, þ. e. þóknun skipaðs verjanda síns, á rannsóknarstigi og fyrir dómi, eins og hún ákveðst í dómsorði að virðisaukaskatti meðtöldum, og ferðakostnað hans.

B-kvk-nf H-kvk-nf aðstoðarmaður dómara kveður upp dóminn.

Dómsorð:

Ákærði, J-x-x A-x-x S-x-x, sæti fangelsi í 4 mánuði. Fresta ber fullnustu refsingarinnar og skal hún falla niður að liðnum tveimur árum frá uppsögu þessa dóms að telja, haldi ákærði almennt skilorð 57. gr. almennra hegningarlaga nr. 19/1940.

Gerð eru upptæk 18,22 grömmaf amfetamíni, 38,82 grömm af kókaíni, 1,21 grömm af ecstasy (MDMA), 61 stykki af Rivotril, 39 stykki Q uetiapin Actavis og 21 stykki af óþekktum töflum.

Ákærði greiði sakarkostnað, þ. e. þóknun skipaðs verjanda hans, Ó-kk-ef V. T-kk-ef, 202.430 krónur, og ferðakostnað, 15.543 krónur.
S-160/2021

Mál þetta, sem var dómtekið 26. ágúst sl., var höfðað með ákæru héraðssaksóknara, dagsettri 25. febrúar 2021, á hendur X, kt. [...], [...], [...], „fyrir eftirtalin hegningarlagabrot:

1. Brot gegn valdstjórninni, með því að hafa aðfaranótt sunnudagsins 18. mars 2018, á Ráðhústorginu á Akureyri, veitt lögreglumanni nr. [...], sem var við skyldustörf, högg á vinstri handlegg.

2. Brot gegn valdstjórninni, með því að hafa aðfararnóttt laugardagsins 15. júní 2019, við Bifreiðarstöð Oddeyrar á Strandgötu á Akureyri, hrækt í andlit lögreglumanns nr. [...], sem var við skyldustörf.

Teljast brot ákærða varða við 1. mgr. 106. gr. almennra hegningarlaga nr. 19/1940.

Þess er krafist að ákærði verði dæmdur til refsingar og greiðslu alls sakarkostnaðar.“

Af hálfu ákærða er krafist vægustu refsingar sem lög leyfa, og hún verði skilorðsbundin. Þá er krafist hæfilegrar þóknunar til handa skipuðum verjanda.

Ákærði hefur komið fyrir dóm og játað sök samkvæmt ákæru. Með játningu hans, sem ekki er ástæða til að efa að sé sannleikanum samkvæm, og gögnum málsins, er nægilega sannað að hann hafi gerst sekur um þá háttsemi sem í ákæru er lýst og þar er réttilega heimfærð til refsiákvæða. Verður lagður dómur á málið án frekari sönnunarfærslu, sbr. heimildarákvæði 164. gr. laga nr. 88/2008.

Samkvæmt framlögðu sakavottorði hefur ákærði ekki áður sætt refsingu. Þann 21. nóvember 2018 var ákveðið að fresta ákæru vegna brots sem lýst er í ákærulið I. Var sú frestun skilorðsbundin til tveggja ára frá sama degi. Með broti í ákærulið IIrauf ákærði umrætt skilorðogv ar fyrrgreint mál tekið upp að nýju. Verður refsing tiltekin í einu lagi fyrir bæði brotin, sbr. 77. gr. almennra hegningarlaga nr. 19/1940. Til málsbóta horfir játning ákærða fyrir dómi og ungur aldur hans, en ákærði var 17 og 18 ára þegar brotin áttu sér stað. Til refsiþyngingar horfir að brot beindu stað opinberum starfsmönnum sem að lögum hafa heimild til líkamlegrar valdbeitingar, sbr. 2. málsl. 1. mgr. 106. gr. almennra hegningarlaga nr. 19/1940. Að öllu framangreindu virtu þykir refsing ákærða hæfilega ákveðin fangelsi í 45 daga en fresta skal fullnustu refsingarinnar skilorðsbundið, eins og nánar greinir í dómsorði.

Að kröfu ákæruvalds og með vísan til dómsniðurstöðu verður ákærði dæmdur til greiðslu sakarkostnaðar, þ. e. þóknun skipaðs verjanda síns, eins og hún ákveðst í dómsorði að virðisaukaskatti meðtöldum.

B-kvk-nf H-kvk-nf aðstoðarmaður dómara kveður upp dóminn.

Dómsorð:

Ákærði, X, sæti fangelsi í 45 daga. Fresta ber fullnustu refsingarinnar og skal hún falla niður að liðnum tveimur árum frá uppsögu þessa dóms að telja, haldi ákærði almennt skilorð 57. gr. almennra hegningarlaga nr. 19/1940.

Ákærði greiði sakarkostnað, þ. e. þóknun skipaðs verjanda hans, Á-kk-ef P-kk-ef lögmanns, 94.240 krónur.